Judenburg

Judenburg
280px Kaart Wapen 175px|center 65px|center Vlag 65px|border|center Land  Deelstaat border|20px Stiermarke Koördinate Stigting 1074 (eerste verwysing) Oppervlakte:    - Totaal 63,77 vk km  Hoogte bo seevlak 737 m Bevolking:    - Totaal (1 Januarie 2019) 9 899  - Bevolkingsdigtheid  155,2/vk km Tydsone UTC +1 (MET)  - Somertyd UTC +2 Burgemeester Hannes Dolleschall (SPÖ) Amptelike Webwerf  Stadtgemeinde Judenburg
duimnael|links|Judenburg se stadstoring
Judenburg is die administratiewe setel van die distrik Murtal in die Oostenrykse deelstaat Stiermarke, met 'n bevolking van 9 899 soos op 1 Januarie 2019. Die stadsgebied strek oor 63,77 km² en is op 737 meter bo seevlak geleë teen die suidelike rand van die Aichfeld, 'n uitgestrekte bekken in die Alpebergreeks. Hier, by die kruispunt van belangrike handelsroetes, het teen die middel van die 11de eeu 'n burg ontstaan wat die nodige beskerming vir die vestiging van 'n mark- en koopmansdorp gebied het. In die loop van die Middeleeue het die nedersetting gegroei tot 'n ekonomiese en administratiewe sentrum.Stadtgemeinde Judenburg: Die Geschichte Judenburgs. Besoek op 14 Mei 2017

Die oudste historiese verwysing na Judenburg as mercatum Judinburch dateer van 1074 en getuig van die belangrike rol wat Joodse handelaars destyds in die markdorp 'n gespeel het. Judenburg se welvaart het voortgespruit uit sy ligging en status as belangrikste handelspos langs die roete tussen Wene en Venesië asook die handel met ystererts, wat in Bo-Stiermarke ontgin is, en die plant Valeriana celtica waarvan die wortels danksy hul gehalte aan eteriese olies vir die vervaardiging van parfuum gebruik is. 

Judenburg se vernaamste besienswaardighede is die stadstoring uit die 15de eeu (met 'n hoogte van 75,66 m die hoogste vrystaande kloktoring in Oostenryk) wat met sy uitsigplatform (op 'n hoogte van 42 m) 'n uitsig oor die hele Aichfeld bied en tans Europa se mees moderne planetarium huisves (wat met 'n moderne panorama-glashysbak bereik kan word - of deur die 256 trappe op te klim), die Rooms-Katolieke parogiekerk met die sogenaamde Judenburgse Madonna, 'n lewensgrootte-kalksteenskulptuur wat die Moeder Gods uitbeeld, en die Puch Museum wat belangrike mylpale in die geskiedenis van motorvervaardiging behandel.

 Verwysings 

 Eksterne skakels 
 Austria-Forum: Judenburger Fernhandel

Kategorie:Nedersettings in Stiermarke